laion/Wikipedia-Exotic huggingface dataset:
Ephalophis

Ephalophis on maoperekond. Neid üsna väikeseid madusid peetakse mürkmadudeks. Perekonda Ephalophis klassifitseeritakse roomajate andmebaasis üks maoliik: Ephalophis greyae SMITH, 1931. P. Gopalakrishnakone, Sea Snake Toxinology, lk 178, 1994, Singapore University Press, ISBN 9971 69 1930, Google'i raamat veebiversioon (vaadatud 25.11.2013) (inglise keeles) Peter Uetz & Jakob Hallermann, Ephalophis Roomajate andmebaas veebiversioon (vaadatud 25.11.2013) (inglise keeles) Sissekanne AWD-s Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Sissekanne WoRMS-is S. B. McDowell, Additional Notes on the Rare and Primitive Sea-Snake, Ephalophis greyi, Journal of Herpetology Vol. 8, No. 2 (Apr. 29, 1974), pp. 123-128, Society for the Study of Amphibians and Reptiles, Veebiversion (vaadatud 25.11.2013) (inglise keeles) Selles artiklis on kasutatud prantsuskeelset artiklit fr:Ephalophis greyae seisuga 25.11.2013.
Kurmandži keel

Kurmandži ehk põhjakurdi keel kuulub indoeuroopa keelkonda ning on üks kurdi keele dialektidest. Kurmandži keel on kõige levinum kurdi keele dialekt – seda räägib umbes 80% kurdidest. Põhiliselt räägitakse kurmandži keelt Türgis (umbes 15 miljonit inimest), kuid see on levinud keel ka Iraagis, Iraanis, Süürias, Türkmenistanis, Liibanonis, Gruusias, Armeenias ja Aserbaidžaanis. Üle maailma kõneleb kurmandži keelt ligikaudu 20 miljonit inimest. Kurmandži keel kasutab laiendatud ladina tähestikku. Mõnede häälikute puhul on kasutatud diakriitilisi märke, näiteks tsirkumfleksi (katust). Kurmandži tähestikus on 8 vokaali (a, ê, e, î, i, o, û, u) ja 23 konsonanti (b, c, ç, d, f, g, h, i, j, k, l, m, n, p, q, r, s, ş, t, v, w, x, y, z). Kurmandži keeles on nimisõnade ja omadussõnade puhul rõhk viimasel silbil. Enamikku nimisõnadele liidetud grammatilisi elemente ei rõhutata, v.a mitmuse sufiksit. Topeltkonsonandid on kurmandži keeles haruldased. Peaaegu kõik topeltkonsonandid araabia ja pärsia laensõnadest on lühendatud ühekordseteks. Kurmandži keeles puuduvad artiklid. Kurmandži keeles on kaks grammatilist sugu: mees- ja naissugu. Kõigil sõnadel on kurmandži keeles sugu, kuid sugusid eristatakse vaid ainsuses, mitmuses sõnadel eri sugusid pole. Kurmandži keele nimisõnadel on 4 käänet: nominatiiv, obliikvakääne, konstruktiiv ja vokatiiv. Omadussõnaline täiend lisatakse täiendatava nimisõna järele. Personaalpronoomenid nimetavas käändes: mina – ez sina – tu tema, see (ingl k that) – ew tema, see (ingl k this) – ev meie – em teie – hûn nemad (ingl k those) – ew nemad (ingl k these) – ev Refleksiivne pronoomen on xwe. Komparatiivi näidatakse sufiksiga -tir. Superlatiivil pole eraldi vormi, see määratakse lause konteksti järgi. Kurmandži keeles eristatakse kolme ajavormi (olevik, minevik ja tulevik) ja kolme aspekti (perfektiivne, habituaalne ja progressiivne). Oleviku koopula on rõhuta, kuid kirjutatakse eraldi sõnana. Eristatakse ka konsonandile ja vokaalile järgnevaid koopulaid. Konsonandile järgnevad koopulad on järgmised: olen – im oled – î (tema) on – e oleme – in olete – in (nemad) on – in Vokaalile järgnevad koopulad on järgmised: olen – em oled – yî (tema) on – ye oleme – ne olete – ne (nemad) on – ne Kurmandži keele põhisõnajärg on SOV: subjekt, objekt, verb. Liikumist väljendavad verbid järgnevad obliikvakäändes verbile. Kurmandži keeles on 8 grammatilist kategooriat: aspekt, kääne, sugu, kõneviis, arv, isik, aeg ja tegumood. Eesti keelega võrreldes pole muud erinevat, kui sugude eristamise olemasolu kurmandži keeles. üks – yek kaks – du, didu kolm – sê, sisê neli – çar viis – pênc kuus – şeş seitse – heft kaheksa – heşt üheksa – neh kümme – deh Arvsõnad kaks ja kolm omaette on didu ja sisê, aga kui nad muudavad nimisõna ning kui nad on liitnumbri osaks, on nad du ja sê. Em kurd in û kurd gereke berî hemû zimanan, bi zimanê xwe biaxivin, bixwînin û binivîsin. – Me oleme kurdid ja kurdid peaksid rääkima, lugema ja kirjutama enda keeles, enne kõiki teisi keeli. "Ethnologue.com". Vaadatud 23.10.2013. W. M. Thackston. Kurmanji Kurdish: A Reference Grammar with Selected Readings, 2006.
Jastreb (skafander)

Jastreb on avakosmoses kasutamiseks loodud kosmoseskafander, mida toodeti Nõukogude Liidus kosmoselaeva Sojuz meeskondade tegevuseks avakosmoses ja Kuul. Skafander kujutab endast pehmet tüüpi kosmoseülikonda, millesse saab siseneda eest ja millel on mahavõetav metallist kiiver. Kiivril on avatav vaatevälja klaas ning pööratav valgusfilter. Skafandri loomine algas 1965. aastal ning esimene versioon sai valmis 1967. aastal. Peamine vajadus uus skafander luua tuli sellest, et skafandril Berkut avastati puudused, mis tekkisid Aleksei Leonovi ajaloo esimesel väljumisel avakosmosesse. Uue kosmoseülikonna Jastreb loomisel oli Aleksei Leonov üks konsultantidest. Skafandri Jastreb elutalitluse süsteem asus metallist seljapaunas ning see oli regeneratiivne. Elektritoide, side ja telemeetria toimus kosmoselaeva pardaga juhtmete abil. Elutalitluse süsteemi sai monteerida lisaks seljale ka jalgade peale, et kergendada kosmonaudi sisenemist vaid 600 mm diameetrise luugiga kosmoselaeva Sojuz pardale. Esimene skafandri katsetamise võimalus saabus pärast kosmoselaeva Sojuz-1 katastroofi ja kosmoselaevade Sojuz-2 ja Sojuz-3 ühendamisel tekkinud probleeme. Skafandri Jastreb esimene praktiline kasutus toimus alles 1969. aasta jaanuaris kosmoselaevade Sojuz-4 ja Sojuz-5 missioonidel. Esimesed kosmonaudid, kes seda skafandrit avakosmoses kasutasid, olid Jevgeni Hrunov ja Aleksei Jeliseev üleminekul Sojuz-5 kosmoselaevast Sojuz-4 pardale. Skafandrid pandi selga Sojuz orbitaalses vahesektsioonis teise kosmonaudi abiga. See oli esimene ja viimane skafandri Jastreb kasutus kosmoses. Skafandri Jastreb kasutamine plaaniti ka kosmoselaevade Sojuz-7 ja Sojuz-8 ühendamisel kosmoses, aga see nurjus ja skafandrit ei kasutatud. Tootja: NPP "Zvezda" Missioonid: Sojuz-4 ja Sojuz-5 Skafandri kaal: 20 kg Seljapauna kaal: 21,5 kg Rõhk skafandris: 400 hPa Elutalitluse süsteemi toetuse aeg: 2,5 tundi Sõna "Jastreb" on vene keelest tõlkes "kull". Berkut (skafander) Orlan (skafander) Sokol (skafander) Isaac Abramov; Ingemar Skoog (2003). Russian Spacesuits. Chichester, UK: Praxis Publishing Ltd. ISBN 1-85233-732-X. {{cite book}}: puudub |author1= (juhend) Aleksejev S. M., Umanskij S. P. Kosmoseskafandrid, Masinaehitus, 1973, lk. 282 Skafander Jastreb Kosmonautika Memoriaaluuseumis Moskvas Skafander Jastreb Kosmonautika Memoriaaluuseumis Moskvas Skafander Jastreb Kosmonautika Memoriaaluuseumis Moskvas Skafander Jastreb Kosmonautika Memoriaaluuseumis Moskvas Skafander Jastreb Kosmonautika Memoriaaluuseumis Moskvas
Nebraska

Nebraska on Ameerika Ühendriikide osariik alates 1867. aastast. Põhjas piirneb Lõuna-Dakota, lõunas Kansase, läänes Wyomingi, edelas Colorado, idas Iowa ning kagus Missouri osariigiga. Osariigi suurim linn on Omaha. 2012. aastal elas Nebraska osariigis 1 845 525 inimest. Osariik jaguneb 93 maakonnaks. 2020 United States Census, vaadatud 20.03.2022. Nebraska osariigi koduleht
Lao keel

Lao keel (ka laose keel; lao ພາສາລາວ phaxa Lao) kuulub Hiina-Tiibeti keelkonna kami-tai keelterühma tai keelte hulka. See on Laose ametlik keel. Lao keelt kõneldakse Mekongi jõe orus Luang Prabangist kuni Kambodža piirini ehk Tais, Laoses, Vietnamis ja Myanmaris. Lao-khrangi dialekti räägitakse Nakhon Sawani ja Nakhon Pathomi maakonnas Tais, aga ka Austraalias, Kambodžas, Kanadas, Prantsusmaal, Vietnamis. Kõigis riikides kokku kõneleb lao keelt emakeelena 3 273 180 inimest. Keele ISO 639-3 kood on lao. Lao keele dialektid on Vietnami lao, põhjalao, kirdelao, kesklao, lõunalao ja läänelao. 0 − soon 1 − neung 2 − song 3 − saam 4 − sii 5 − haa 6 − hok 7 − jet 8 − paet 9 − kao 10 − sip Lao keeles on kasutusel kuus tähendust eristavat tooni: madal, keskmine, kõrge, kasvav, kõrge langemine ja madal langemine. Lao kirjaviis on suuremas osas alfabeetiline. Keeles on 30 konsonanti ehk kaashäälikut ja 15 täishäälikut. Lao keeles on keerulised täishäälikuühendid, mis eristuvad üksteisest vokaali pikkuse (pikk või lühike) ning hääliku moodustuskoha poolest (ees või taga): i, ii, a, aa, ae, e, eh, u, ou, aw, am, oe, eu. Lao keeles eristatakse aspireeritud ja aspireerimata konsonante: b, c, d, f, g, h, j, k, kh, l, m, n, ny, ng, p, ph, r, s, t, th, y, v, w, y, x. Enamik laokeelseid sõnu on ühesilbilised. Lao on analüütiline keel. 1. ສະບາຍດີບ (sába̖ai-di̖i baw?) – Kuidas sul läheb? 2. ຂ້ອຍຊື່ ... (kháwy seu ...) – Minu nimi on ... 3. ບໍ່ເຂົ້າໃຈ (baw khào ja̖i) – Ma ei saa aru. Lao keeles kirjutatakse horisontaalselt vasakult paremale. Kirjalik lao keel põhineb peamisel, Vientiane'i dialektil. Lao keelel on oma tähestik, mis koosneb lao keele häälduse järgi loodud märkidest. Lao kirjasüsteem on kujunenud sanskriti keele süsteemist. Viimase 50 aastaga on lao tähestikku palju kordi muudetud. Lao keelel puudub ametlik ladina transliteratsioon. Üldiselt ei ole lao keeles sõnade vahel tühikuid. Kõige sagedamini kasutatakse tühikuid lausete lõpus. Küsimust tähistab lauses ainult küsisõna. Traditsiooniline kirjavahemärk on selline: ໌ Sõnade väljajättu tekstis märgitakse järgmise kirjavahemärgiga: ฯ Fraaside või sõnade lühenenud vorme tähistatakse nii: ฯລฯ Kaasaegsem kirjapilt on laenatud prantsuse keelest ning kasutusel on näiteks järgmised märgid: hüüumärk ! küsimärk ? sulud () sidekriips - Umbes 70 protsenti sõnadest tai ja lao keeles on samatähenduslikud, ka grammatika poolest on need keeled sarnased. Kõigil tai keeltel on suures osas sarnane sõnavara ja grammatika. Lao keel võeti kasutusele umbes 1990. aastatel. Arvati, et see keel kaob ruttu, kuna Tai ja tai keel domineerisid selles regioonis nii kultuuriliselt kui ka majanduslikult, aga seda pole siiani juhtunud. Hoopis Hiinast on saanud Laosele majanduslikult mõju avaldav riik. Arvatakse, et aastatega hakkab lao keele tähtsus veelgi enam kasvama. 1. http://www.ethnologue.com/subgroups/tai-kadai 2. http://www.ethnologue.com/language/lao 9. http://www.omniglot.com/language/phrases/lao.php 10. http://www.omniglot.com/writing/lao.htm 12. http://www.thailao.net/laofacts.htm Lao nimede kirjutus ja hääldus EKI teatmikus
Tokelau keel

Tokelau keelt kõneletakse valdavalt Tokelau saartel, kuid ka Ameerika Samoa saartel, Uus-Meremaal ja Ameerikas. [1] Keele põliseid kõnelejaid on Tokelau saartel ligikaudu 1400 (1987) ja mujal maailmas veel umbes 3540. [2] Tokelau keel kuulub tõsiselt ohustatud keelte hulka. Austroneesia hõimkond, Kesk-Ida-Austroneesia keelkond, Polüneesia keeled.[3] Tokelau keeles 15 häälikut: viis täishäälikut ja kümme konsonanti. [4] täishäälikud: a [a], e [e], i [i], o [o], u [u] konsonandid: f , g [ng], k [k], l [l], m [m], n [n], p [p], h, t [t], v [v] [5] Kirjutamisel kasutatakse ladina tähestikku. [6] Pikkade vokaalide kirjutamisel märgitakse vokaali peale pikkusmärk (nt. mālō). [7] Tokelau keeles on nii ainsus, duaalsus kui mitmus. [8] Artikleid kasutatakse nimisõnade ees ainsuse või mitmuse määramiseks, samuti on artiklid kas umbmäärased või määravad [9] (näiteks inglise keeles on määrav artikkel the ja umbmäärased a, an). Näide: Tokelau keeles on VSO (verb, subjekt, objekt) sõnajärjetüpoloogia. [10] Näide: Na kai e Mele te ika. Otsetõlge: sõi Mele kala Mele sõi kala Tokelau keeles kasutatakse nii osalist (nofo - nonofo) kui ka täielikku reduplikatsiooni (kata - katakata). [11] Kui täishäälik on pikk, siis rõhutatakse seda. [12] Kui aga pikki täishäälikuid sõnas pole, siis on rõhk eelviimasel täishäälikul (tekáu, fekéi). [13] Liitsõnade puhul on rõhutatud mõlemate sõnaosade pikad täishäälikud või eelviimased täishäälikud, samuti reduplikatsioonide puhul (kiátomatúa, pékapéka). [14] 1 - Tahi 2 - Lua 3 - Tolu 4 - Fa 5 - Lima 6 - Ono 7 - Hitu 8 - Valu 9 - Iva 10 - Hehulu [15] E m afai ke maua nā tamā magō i te namo. - Laguunist on võimalik püüda väikeseid haisid. E tatau ke inu koe k i nā vai. - Sa pead rohtu võtma. He ā na fano ai ia ki Hāmoa? - Miks ta Samoasse läks? E fia ia ika? Kui palju siin kalu on? He ā tenā? - Mis see on? E ā mai koe? - Kuidas sul läheb? Ko toku igoa ko Helen. - Minu nimi on Helen. He aho Hā tēnei. - Täna on pühapäev. Tokelau keeles ei ole palju kirjalikke allikaid, seda keelt kasutatakse pigem suulise keelena, siiski on Tokelau keeles ilmunud Uus Testament. [16] http://www.hrc.co.nz/wp-content/uploads/2012/10/Simple-Tokelau-Phrases-Words-list-2012.pdf http://www.thebookshelf.auckland.ac.nz/docs/TokelauDictionary/tokelau002.pdf http://web.archive.org/web/20131202222045/http://tokelauan.webs.com/fakatokelau.htm http://www.ethnologue.com/language/tkl http://www.omniglot.com/writing/tokelauan.htm http://www.ling.hawaii.edu/ldtc/languages/tokelau/syntax.html
Berkut (skafander)

Berkut (vene keeles Беркут 'kaljukotkas') on universaalne kosmoseskafander, mis loodi Nõukogude Liidus aastatel 1964-1965 ja mis oli mõeldud inimese kaitsmiseks väljumisel avakosmosse ning päästmiseks kosmoselaevas tekkivate rõhu muutuste korral. Berkut kuulub pehmet tüüpi skafandrite hulka ehk ei sisalda kõva karkassi. Kosmoses kasutati skafandrit ainult ühel korral kosmoselaeva Voskhod-2 lendamisel. 18. märtsil 1965 väljus Aleksei Leonov esimese inimesena ajaloos avakosmosesse. Skafandrit kandsid kosmoselaeva ülem P. I. Beljajev ja piloot A. A. Leonov. Missioonil avastatud vead viisid skafandri Jastreb loomise algusele. Tootja: NPP "Zvezda". Skafandri kaal: 20 kg Seljapauna kaal: 21,5 kg Rõhk skafandris: 400 hPa (0,4 atmosfääri) võimalusega alandada kuni 270 hPa (0,27 atmosfääri). Elutalitluse süsteemi toetuse aeg: Kosmoselaeva kabiinis rõhu järsul vähenemisel - 4 tundi Avakosmoses - 45 minutit Orlan (skafander) Sokol (skafander) "NPP Zvezda ajalugu. Skafandrid kosmoselaevade Voskhod kosmonautidele". NPP Zvezda. Originaali arhiivikoopia seisuga 26.08.2011. Vaadatud 28.11.2010. "A. Dubrovskij". Ajakiri "Teadus ja Elu". {{cite web}}: eiran tundmatut parameetrit |заглавие= (juhend) Aleksejev S. M., Umanskij S. P. Kosmoseskafandrid, Masinaehitus, 1973, lk. 282 Skafandri Berkut pildid (№ 38 и 39). Kosmonautika Memoriaalmuuseum, Moskva "Inimese esimese väljumise avakosmosesse 40-ndaks aastapäevaks". Originaali arhiivikoopia seisuga 26.08.2011. Vaadatud 28.11.2010.
Tennessee

Tennessee [tɛnɨˈsiː] on Ameerika Ühendriikide osariik 1796. aastast alates. See piirneb põhjas Kentucky osariigiga, lõunas Alabama, Mississippi ja Georgia, loodes Missouri, läänes Arkansase, kirdes Virginia ning idas Põhja-Carolina osariigiga. 2010. aasta seisuga elas Tennessee osariigis 6 346 105 inimest. Osariik jaguneb 95 maakonnaks. 2020 United States Census, vaadatud 20.03.2022. Ameerika Ühendriikide Rahvaloenduse Büroo, välja otsitud 28.01.2011. Tennessee osariigi koduleht
Sokol (skafander)

Sokol on Nõukogude Liidus loodud skafander, mida kannavad kõik kosmonaudid kosmoselaeva Sojuz üleslennul ja maandumisel. Kasutatakse 1973. aastast siiani. See NPP Zvezda toodetud skafander on päästeskafander, kuna on mõeldud ainult kosmonaudi päästmiseks kosmoselaeva kabiinis rõhu järsu vähenemise korral. Sokol sarnaneb USA skafandriga ACES, mida kandsid astronaudid Space Shuttle'i üleslennul ja maandumisel. Skafandriga Sokol ei saa väljuda avakosmosesse. See on Sokoli esimene mudel, mida kasutati kosmoselaeva Sojuz-12 lennul 27. septembril 1973. Nimetus: Sokol-K päästeskafander Tootja: NPP Zvezda Missioonid: Sojuz-12 (1973) kuni Sojuz-40 (1981) Rõhk skafandris: 400 hPa Kaal: 10 kg See mudel oli loodud kasutamiseks kosmoseaparaadil TKS (Транспортный корабль снабжения; varustuse transportimise kosmoseaparaat), mis oli osa programmist Almaz. Testimine jäi aga ära, kuna TKS ei lennanud mehitatuna. Peamine erinevus tavalisest Sokolist oli selles, et skafander oli disainitud töötamiseks regeneratiivse elutalitluse süsteemiga. Skafandri Sokol-K täiustamine algas 1973. aastal kohe pärast selle tutvustamist. Sokol-KM ja -KV olid kesktaseme mudelid. Esimese skafandri loomise jooksul tekkinud ideed rakendati uue Sokol-KV2 mudeli peal. Kumbki neist mudelitest ei jõudnud kunagi kosmosesse. Skafandrid Sokol-KM ja -KV jagunesid omakorda kaheks osaks, ülemiseks ja alumiseks osaks, mida ühendas tõmblukk. Sokol-KV2 loomisel sellest aga loobuti. Teised muudatused sisaldasid ideed suurendada jäsemete liikuvust ja parandada kinnaste töövõimet. Samuti lisati skafandrile vedeljahutusega aluspesu, et suurendada kehasoojuse eemaldamise võimekust. Varem kasutati jahutamiseks õhu liikumist. Nimetus: Sokol-KV ja Sokol-KM päästeskafander Tootja: NPP Zvezda Missioonid: puudub Rõhk skafandris: 400 hPa Kaal: 12 kg Sokol-KV2 on praegu kasutusel olev skafander, mida kasutati esimest korda kosmoselaeval Sojuz T-2 1980. aasta 5. juunil. Peamiseks uuenduseks oli Sokol-K kummist survekihi asendamine kummiga kaetud polükaprolaktaami kihiga, seda eelkõige kaalu alandamiseks. Samuti uuendati kiivrit, et suurendada kasutaja vaatevälja. Mudel KV2 jaoks jäeti alles Sokol-KV parandatud liikuvuse omadused, kuid loobuti vedeljahutusega aluspesust. Nimetus: Sokol-KV2 päästeskafander Tootja: NPP Zvezda Missioonid: alates missioonist Sojuz T-2 (1980. aasta) kuni tänaseni Rõhk skafandris: 400 hPa Kaal: 10 kg Venekeelne sõna "сокол" tähendab küll jahikulli ja pistrikku, kuid piltlikult ka lendurit. Skafander Sokol Skafander Sokol-K Skafander Sokol-K Skafander Sokol-KV2 ISS meeskond Orlan (skafander) Berkut (skafander) Jastreb (skafander) Isaac Abramov; Ingemar Skoog (2003). Vene skafandrid. Chichester, UK: Praxis Publishing Ltd. ISBN 1-85233-732-X. {{cite book}}: puudub |author1= (juhend)
Volofi keel

Volofi keel on Atlandi keelkonda kuuluv keel, volofide emakeel, mida kõneletakse Senegali jõe lääne- ja keskosa vasakkaldast Roheneemeni, samuti Prantsusmaal, Gambias, Guinea-Bissaus, Malis ja Mauritaanias. Volofi keele kõnelejaid on Senegalis 3 930 000 (2006), kokku on kõnelejaid 3 976 500. Volofi keeles on 15 täishäälikut, neist 8 lühikest ja 7 pikka häälikut ning 24 kaashäälikut. Sõnade rõhk asub esimesel silbil. Sugu ei eristata. Nimisõnale järgneb järelliiteid. Feeburama. Ma ei ole haige. Feebaruloo. Sa ei ole haige. Feebarul. Ta ei ole haige. Feebarunu. Me ei ole haiged. Feebaruleen. Te ei ole haiged. Feebaruñu. Nad ei ole haiged. On olemas kolme peamist liiki relatiivlauseid: Deg nga Angale? – Kas sa räägid inglise keelt? Kasutatakse peamiselt ladina kirja, aga ka araabia kirja maghribi ja naskh '​i kirjaviisi. Wolof. Ethnologue. Numbers in Niger-Congo Languages Wolof Quantifiers[alaline kõdulink] Pronouns. Le Petit Wolof. Some Essential Wolof Phrases Wolof. The Language Gulper.
White Marsh

White Marsh on asula Ameerika Ühendriikides Virginia osariigis Gloucesteri maakonnas. White Marsh asub maantee U.S. Route 17 ääres Gloucester Courthouse'ist 8 km kaugusel lõunas. White Marshis asuvad Abingdoni kirik ja Fairfieldi ala on kantud riiklikku ajalooliste paikade registrisse (National Register of Historic Places). Asula asub merepinnast 16 m kõrgusel. "zipinfo.com". Originaali arhiivikoopia seisuga 3. detsember 2013. Vaadatud 25. novembril 2013.
Bemba keel

Bemba keel (ka chibemba, chiwemba, cbemba, ichibemba ja wemba keel) on keel, mida räägitakse Ida-Aafrikas Sambia Vabariigis. Enim kõnelejaid asub riigi põhjapoolses osas ning Copperpelti ja Luapula maakonnas. Bemba keelt räägitakse ja Kongo Demokraatlikus Vabariigis. Bemba keelt kõneleb umbes 3,6 miljonit inimest. Bemba keel on laialdaselt kasutatav lingua franca just linnapiirkondades. Seda kasutatakse nii hariduslikel kui ka administratiivsetel eesmärkidel. Bembat õpetatakse algkoolides, lisaks antakse selles keeles välja ajalehti ja tehakse raadiosaateid. Bemba keelt loetakse Benue-Kongo keeleks. Tal on mitmeid dialekte – kabende, lembue, lomotua, lunda, mukulu, ngoma, linna-bemba. Viimane põhineb Bemba baasil ning on segunenud inglise- ja naaber-bantu keeltega. Mitmed bantu keeled on tonaalsed. Bemba keel samuti. Hääletoon omab sõna tähenduses väikest rolli, sest sõnu, mida võidakse tooni erinevuse pärast segamini ajada, on väike. Rõhk langeb sõnadel prefiksile, juhul kui see on olemas. Sellega võivad kaasneda kerged muudatused sõna tähenduses. r, q, v, x ja z ei eksisteeri bemba tähestikus. d, g ja j saab kasutada ainult koos n-iga. b-d saab kasutada koos m-iga. c hääldatakse alati nagu ch-d (tš). h kasutatakse ainult koos s-iga, andes tulemuse sh (š). ŋ on bemba keelele eripärane. Hääldatakse nagu ingliskeelses sõnas 'singing'. Täishäälikuid a, e, i, o, u hääldatakse üsnagi eestipäraselt. Võrreldes eesti keelega ei muutu nende hääldused märgatavalt. Ma õpin bemba keelt – Nde sambilila iciBemba Ma lähen tööle – Naya ku nchito Mis su nimi on? – Ishina lyenu nimwe bani? üks – kamo kaks – tubili kolm – tutatu neli – tune viis – tusano kuus – mutanda seitse – cine lubali kaheksa – cine konse konse üheksa – pabula kümme – ikumi limo Bemba keelt kirjutatakse ladina tähtedega. Trükiseid ilmub ka Braille kirjas. http://www.ethnologue.com/language/bem http://en.wikipedia.org/wiki/Bemba_language#Phonology_and_Orthography "Arhiivikoopia". Originaali arhiivikoopia seisuga 12. mai 2015. Vaadatud 25. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://kitweonline.com/kitweonline/discover-kitwe/culture/language/bemba-language-culture/bemba-lessons/learn-how-to-count-in-bemba.html
Krio keel

Krio keel on inglise keelel põhinev kreoolkeel, mis kuulub Atlandi keelkonda. Enamik keele sõnavarast (ligi 70%) tuleb inglise keelest, kuid häälikusüsteem ja grammatika sarnanevad pigem Aafrika keelte, eriti joruba keele omaga. Krio keel sarnaneb väga Nigeeria pidžini ja Jamaica provintsikeelega. Krio keelt kõneldakse peamiselt Sierra Leones (Freetowni kogukonnad, poolsaarel, Banaanisaared, Yorki saar, Bonthe). Samuti leidub krio keele kõnelejaid Gambias, Guineas, Senegalis, Ameerika Ühendriikides. 1993. aasta andmetel oli Sierra Leones krio keele kõnelejaid 473 000. Uuemate andmete järgi kõneleb krio keelt umbkaudu 6 250 000 inimest – peaaegu terve Sierra Leone elanikkond (97% elanikest). Kuna krio keel on inglise keelel põhinev kreoolkeel, sarnanevad selle keele arvsõnad (1–10) inglise keele arvsõnadega. (wan) – üks (two) – kaks (treee) – kolm (foh) – neli (five) – viis (six) – kuus (sevin) – seitse (ayt) – kaheksa (nine) – üheksa (ten) – kümme Krio keeles ei ole grammatilist sugu. Küll aga on olemas nimetav, osastav ja omastav kääne. Krio keel kuulub toonikeelte hulka, st intonatsioonierinevused eristavad sõnade tähendusi. Nagu paljudes teisteski kreoolides, saab küsimust küsida ainult intonatsiooni muutmisega. Näiteks: “Yu de go?”: “Kas sa lähed?” või “Yu de go.”: “Sa lähed.” Krio keeles on 6 täishäälikut ja 23 konsonanti: Krio keel kasutab ladina kirjasüsteemi, kuid mitte tähti q ja x. Lisatud on kolm tähte Aafrika tähestikust: Ɛɛ, Ŋŋ (eng) ja Ɔɔ. Siin on näidatud krio keele kirjutamissüsteemi soovituslik ortograafia, mida kasutatakse Sierra Leone koolides ja ülikoolides. Osade täishäälikute jaoks kasutatakse foneetilisi sümboleid. Näited krio keele häälikutest inglise keele abil: ɛ nagu inglise keeles 'bed' e nagu inglise keeles 'day' ɔ nagu inglise keeles 'cot' o nagu inglise keeles 'bowl' or 'boat' u nagu inglise keeles 'fool' i nagu inglise keeles 'seat' Pehme nasaalne suulae häälik 'ŋ' (nagu inglise sõnas 'king') on krio keeles kasutuses ‘fulɔp piŋ’ (ääreni täis). Kuidas sul läheb? – Aw Di bodi? / Aw di go de go? Ma olen väsinud. – Ah taya bad bad. Näiteks: big yay (suur + silm) 'ahnus' swit mOt (magus + suu) 'veenvus' swit pis (magus+ uriin) 'diabeet' tranga at (tugev + süda) 'järeleandmatu' big at (suur + süda) 'uhke", 'kangekaelne' bad at (halb + süda) 'kadedus', 'armukadedus' [1] http://www.ethnologue.com/language/kri "Arhiivikoopia". Originaali arhiivikoopia seisuga 2. detsember 2013. Vaadatud 25. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.hawaii.edu/satocenter/langnet/definitions/krio.html